Dunyoning eng chiroyli universitetlari (fotogalereya)

Times Higher Education jurnali dunyoning eng chiroyli universitetlari ro‘yxatini tuzdi, deb yozadi National Geographic.

1-o‘rin: Bolonya universiteti

Italiyaning Bolonya universiteti dunyoning eng qadimgi universiteti hisoblanadi. Unga 1088-yilda asos solingan.
2-o‘rin: Salamankа universiteti

Ispaniyadagi Salamankа universiteti mamlakatdagi eng qadimiy universitet hisoblanadi. Unga 1134-yilda asos solingan. U xorijiy talabalar uchun kurslarni taklif qilgan birinchi o‘quv muassasasi bo‘lgan.
3-o‘rin: Koimbra universiteti

1290-yilda asos solingan Koimbra universiteti Portugaliyada tepalik yonbag‘rida joylashgan. Yuqoridan Koimbra shahri manzaralarini ko‘rish mumkin.
4-o‘rin: Rostok universiteti

Rostok universiteti Germaniyaning eng qadimiy universitetlaridan biri hisoblanadi. Binolaridan aksariyati gotika uslubida barpo etilgan.
5-o‘rin: Orxus universiteti

Orxus universiteti Daniyaning kattaligi bo‘yicha ikkinchi o‘rinda turadigan shahrida joylashgan. Mazkur universitet inson ijodi va tabiat yaratgan narsalar uyg‘unlikda mavjud bo‘lishining yorqin timsolidir.
6-o‘rin: Gdansk politexnika universiteti

Gdansk texnologiya universiteti kampusi bir nechta arxitektura uslublarida qurilgan. Uning bosh binosi (quyiroqdagi suratda) yangi renessans uslubida loyihalashtirilgan va universitetning eng mashhur binolaridan hisoblanadi.
7-o‘rin: Uppsala universiteti

Uppsala universiteti arxitektor German Teodor Xolmgren tomonidan roman uslubida loyihalashtirilgan.
8-o‘rin: Grenobl universiteti — Alplar

Fransiyaning Grenobl shahrida joylashgan universitet Alp tog‘lari ro‘parasida joylashgan. Kampus hududi 175 gektar maydonni egallagan.
9-o‘rin: Triniti-kollej (Dublin)

Dublindagi Triniti-kollejiga 1592-yilda asos solingan. Kollej binosida bir necha marta filmlar suratga olingan.
10-o‘rin: M.V.Lomonosov nomidagi Moskva davlat universiteti

Moskva universiteti Rossiyaning qadimiy universiteti hisoblanadi. Unga 1755-yilda asos solingan.